
                                                                                    Referat
               Privind aprobarea caracteristicilor si a indicatorilor tehnico-economici precum si realizarea lucrarilor de
                   “PT-+Executie lucrari realizare patinoar suprafata sintetitca”in Parcul Copiilor, Timisoara, jud. Timiş
Avand in vedere preocuparea municipalitatii in ceea ce priveste modalitatea de ocupare a populatiei cu activitati recreative precum si faptul ca pe teritorul municipiului se constata un deficit de spatii cu destinatia de patinoar, se propune analizarea situatiei de fapt si gasirea de solutii tehnice fezabile si moderne.
In acest sens, din analiza pietei de specialitate, se constata existenta amenajarilor de patinoare cu suprafata sintetica ca o mai bună alternativă la ora actuală la gheaţa naturală.
Tehnologiile moderne permit realizarea unor suprafeţe sintetice pe care alunecarea patinelor are un comportament similar celui obţinut la alunecarea pe gheaţa naturală si, corect întreţinută, gheaţa sintetică işi păstrează caracteristicile neschimbate pe toată durata de viaţa.
Alunecarea este circa 90% din cea a gheţei artificiale proaspăt lustruită si, in timp ce gheaţa naturală dupa câteva ore de patinaj ajunge la 80% din caracteristicile iniţiale (şi trebuie din nou lustruită), gheaţa sintetică păstrează o alunecare constantă. 
Rezistenţa mecanică a suprafeţelor sintetice la factorii distructivi este remarcabilă. Nu pot fi sparte sau crăpate, nu corodează şi sunt rezistente la agenţi chimici. 
În plus, un factor extrem de important, întregul sistem nu este absolut deloc poluant, comparativ cu sistemele clasice frigorifice, recunoscute pentru înaltul grad de poluare pe care îl generează. 

Cel mai important avantaj al suprafeţelor sintetice este că se poate patina în orice anotimp, pe orice vreme, chiar daca plouă, ninge sau este un soare torid. Toleranţa suprafeţelor sintetice la temperatura de utilizare trebuie sa fie intre -40ºC si +40ºC pentru a rezista temperaturilor uzuale zonei climatice in care ne situam.
Tinand cont de faptul ca aceste spatii de recreere sunt destinate tuturor categoriilor de varsta precum si necesitatea facilitarii accesului in zona supraveghiata s-a identificat ca posibila locatie de amenajare in Parcul Copiilor, in latura de acces dinspre Bulevardul Revolutiei, pe un teren amenajat cu dale, avand o suprafata disponibila pentru amenajarea patinoarului de aproximativ 655 mp utili, respectiv 670 mp inclusiv protectie.
Contractul de lucrari pentru executia investitiei patinoar artificial va fi incheiat pentru proiectare si executia lucrarilor , in conformitate cu prevederile Ordonantei de Urgenta nr.34/2006-art.4,alin 1, lit. b), respectiv:

’’ART. 4(1) Contractul de lucrări este acel contract de achiziţie publica care are ca obiect:

    a) fie execuţia de lucrări legate de una dintre activităţile cuprinse în anexa nr. 1 sau execuţia unei construcţii;

    b) fie atât proiectarea, cat şi execuţia de lucrări legate de una dintre activităţile cuprinse în anexa nr. 1 sau atât proiectarea, cat şi execuţia unei construcţii;’’
Avand in vedere cele mentionate,
PROPUNEM:
Aprobarea de catre Consiliul Local a caracteristicilor si a indicatorilor tehnico-economici precum si realizarea lucrarilor de “PT-+Executie lucrari realizare patinoar suprafata sintetica” in Parcul Copiilor, Timisoara, jud. Timiş, cu specificatiile din Anexa care face parte integranta din proiectul de hotarare.

- Durata de realizare: 2 LUNI

- Sursa de finanţare: Bugetul local 

